Żewġ Pulizija dal-lejl sfaw aggrediti minn ġuvni li kien f'Paceville, fejn wieħed mill-Pulizija spiċċa b'ligament mċarrat, dan skond rakkont li qal l-Ispettur u President tal-Police Officers Union Sandro Camilleri L-Ispettur Camilleri spjega kif l-inċident seħħ għall-ħabta tat-3:00 ta' filgħodu meta Timothy Aquilina, il-ġuvni inkwistjoni, beda jitla' fuq il-vetturi tan-nies u jaqbeż fuqhom. Minn hemm il-Pulizija li inzertaw kienu fuq il-post marru biex jarrestawh iżda l-ġuvni ta' 19-il sena, irrezista l-arrest tant li sakemm arrestawh il-ġuvni baqa' jagħti lil wieħed mill-Pulizija sakemm ċarratlu l-ligaments ta' siequ. Aquilina tressaq il-Qorti aktar kmieni llum fejn ingħata l-libertà proviżorja fuq garanzija ta' €1,000.